
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 17 septembrie 2014               

PL-x  388/2014                     


AVIZ
asupra propunerii legislative pentru modificarea şi completarea Ordonanţei Guvernului nr.8/2013 privind reglementarea unor măsuri fiscal-bugetare şi ale art.74 din Legea nr.571/2003 privind Codul fiscal
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru pentru modificarea şi completarea Ordonanţei Guvernului nr.8/2013 privind reglementarea unor măsuri fiscal-bugetare şi ale art.74 din Legea nr.571/2003 privind Codul fiscal, trimisă cu adresa nr. P.l. x. 388 din 2 septembrie 2014 şi înregistrată cu nr. 4c-11/855 din 3 septembrie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din 24 iunie 2014.
Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din 17 septembrie 2014.

Propunerea legislativă are ca obiect de reglementare modificarea şi completarea Ordonanţei Guvernului nr.8/2013 privind reglementarea unor măsuri fiscal-bugetare şi a Legii nr.571/2003 privind Codul fiscal.

 Membrii Comisiei au examinat propunerea legislativă supusă avizării, expunerea de motive şi avizul negativ al Consiliului Legislativ nr.438/18.04.2014. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea negativă a propunerii legislative, deoarece elementele intervenţiei legislative propuse se regăsesc în Ordonanţa Guvernului nr.28/2013, modificarea propusă prin prezenta iniţiativă legislativă constituie intervenţii legislative asupra Ordonanţei Guvernului nr.92/2003 şi asupra Ordonanţei de urgenţă a Guvernului nr.146/2002 şi nu asupra Ordonanţei Guvernului nr.8/2013 .
În raport de obiectul şi conţinutul reglementării,  propunerea legislativă  face parte din categoria legilor ordinare. 
                              PREŞEDINTE,                                              SECRETAR,

                       Bogdan Liviu CIUCĂ                         Sorin Constantin STRAGEA
Consilier,Alexandra Muşat

